cyanic-selkie/wikianc huggingface dataset:
দক্ষিণ ভারতীয় ডার্বি
বেঙ্গালুরু বনাম কেরালা ব্লাস্টার্স
২০১৭ সালের ৩১শে ডিসেম্বর তারিখে, কেরল ব্লাস্টার্স এবং বেঙ্গালুরু প্রথমবারের মতো মুখোমুখি হয়েছিল, যেখানে বেঙ্গালুরু ৩–১ গোলের ব্যবধানে ম্যাচটি জয়লাভ করেছিল। তবে, কেরল ব্লাস্টার্স এবং বেঙ্গালুরুর মধ্যে প্রতিদ্বন্দ্বিতা ভারতীয় ফুটবলে একটি অনন্য বিষয়, কারণ এই জুটি একে অপরের বিরুদ্ধে খেলার আগেই এটি বিকশিত হয়েছিল। এই প্রতিদ্বন্দ্বিতার উৎপত্তি উভয় ক্লাবের ফ্যান বেস – কেরল ব্লাস্টার্সের মাঞ্জাপ্পাদা এবং বেঙ্গালুরুর ওয়েস্ট ব্লক ব্লুজ-এর মধ্যে প্রতিযোগিতা হতে। ২০১৭ সালে যখন বেঙ্গালুরু ইন্ডিয়ান সুপার লিগে যোগদান করে, তখন এটিও ঘোষণা করা হয়েছিল যে সি কে বিনিথ এবং রিনো আন্তো, যারা উভয়ই বেঙ্গালুরু হতে ধারে ২০১৬ মৌসুমে কেরল ব্লাস্টার্সের হয়ে খেলেছিলেন, অতঃপর তারা কেরল ব্লাস্টার্সের সাথে স্থায়ীভাবে চুক্তিবদ্ধ হবেন। ২০১৭ সালের আগস্ট মাসে, এএফসি কাপ আন্তঃঅঞ্চলের প্রথম লেগে বেঙ্গালুরু উত্তর কোরিয়ার বিপক্ষে ঘরের মাঠে খেলেছিল, তখন বিনিথ এবং আন্তো উভয়ই শ্রী কান্তিরাভা স্টেডিয়ামে খেলাটি দেখার জন্য উপস্থিত ছিলেন। যদিও ওয়েস্ট ব্লক ব্লুজদের বেশিরভাগই বিনিথ এবং আন্তোর জন্য তাদের উপস্থিতি এবং ক্লাবে তাদের অবদানের কথা স্বীকার করে তাদের বিশেষ মন্ত্র গাইতে শুরু করে, দলের মধ্যে বেশ কয়েকজন সমর্থকও কেরল ব্লাস্টার্সের বিরুদ্ধে আপত্তিকর স্লোগান দিতে শুরু করে। পরে গ্রুপগুলোর মধ্যে উত্তেজনা শুরু হয় যখন রিনো আন্তো সামাজিক যোগাযোগ মাধ্যমে এই ঘটনায় তার অসন্তুষ্টি প্রকাশ করেন।  প্রতিদ্বন্দ্বিতা আরও তীব্র হয়ে ওঠে যখন গ্রুপগুলো সামাজিক যোগাযোগ মাধ্যমে ব্যঙ্গ-বিদ্রুপ পোস্ট করে একে অপরের বিরুদ্ধে মন্তব্য করতে শুরু করে। ২০২১ ডুরান্ড কাপে আইএসএলের বাইরে প্রথমবারের মতো দুই দল মুখোমুখি হয়েছিল এবং ২০২১ সালের ১৫ই সেপ্টেম্বর তারিখে বেঙ্গালুরু ম্যাচটি ২–০ গোলে জয়লাভ করেছিল। ২০১৭ সালের ডিসেম্বর মাসে, তাদের প্রথম সাক্ষাতের পর থেকে, কেরল ব্লাস্টার্স এবং বেঙ্গালুরুর মধ্যে একটি ম্যাচ ইন্ডিয়ান সুপার লিগের সবচেয়ে প্রত্যাশিত ডার্বিগুলোর মধ্যে একটি এবং প্রায়শই এটিকে "আসল দক্ষিণ ভারতীয় ডার্বি" অথবা "রিয়াল সাউথ ইন্ডিয়ান ডার্বি" হিসেবে উল্লেখ করা হয়।
চেন্নাইয়িন বনাম কেরালা ব্লাস্টার্স
কেরল ব্লাস্টার্স এবং চেন্নাইয়িন ২০১৪ সালে ইন্ডিয়ান সুপার লিগের (আইএসএল) উদ্বোধনী মৌসুমে প্রতিদ্বন্দ্বিতাকারী আটটি ক্লাবের মধ্যে দুটি হিসেবে প্রতিষ্ঠিত হয়েছিল। ২০১৪ সালে ২১শে অক্টোবর তারিখে মেরিনা এরিনায় তাদের প্রথম ম্যাচ অনুষ্ঠিত হয়েছে, যেখানে চেন্নাইয়িন ২–১ গোলের ব্যবধানে জয়লাভ করেছে। কোচিতে অনুষ্ঠিত দ্বিতীয় ম্যাচেও চেন্নাইয়িন ১–০ গোলে জয়লাভ করেছে। ক্লাবগুলো উক্ত মৌসুমের প্লে অফের সেমি-ফাইনালে পুনরায় একে অপরের মুখোমুখি হয়েছিল; দুই লেগ মিলিয়ে প্রথম ম্যাচে চেন্নাইয়িনকে ৩–০ গোলে পরাজিত করে কেরল ব্লাস্টার্স। দ্বিতীয় লেগের নিয়মিত সময়ের খেলা শেষে, চেন্নাইয়িন উক্ত লেগে ৩–০ গোলে এগিয়ে থাকলে সামগ্রিকভাবে ফলাফল ৩–৩-এ সমতায় থাকে এবং খেলা অতিরিক্ত সময়ে গড়ায়। তবে, ১১৬তম মিনিটে স্টিফেন পিয়ারসন কেরল ব্লাস্টার্সের হয়ে গোল করে দলকে সামগ্রিকভাবে ৪–৩ ব্যবধানে জয়লাভ করতে সাহায্য করেছেন।
পরিসংখ্যান
নিম্নে উল্লেখিত ছকে দলগুলোর মধ্যকার খেলা সকল ম্যাচ অন্তর্ভুক্ত করা হয়েছে। ২০১৪ সালের ২১শে অক্টোবর তারিখে কেরল ব্লাস্টার্স এবং চেন্নাইয়িনের মধ্যে অনুষ্ঠিত প্রথম খেলা থেকে শুরু করে ২০২২ সালের ৩০শে জানুয়ারি তারিখে অনুষ্ঠিত কেরল ব্লাস্টার্স এবং বেঙ্গালুরুর মধ্যকার সাম্প্রতিকতম দক্ষিণ ভারতীয় ডার্বি পর্যন্ত।
রোমান পোলান্‌স্কি
রোমান পোলান্‌স্কি (Roman Polański) (জন্ম ১৮ই আগস্ট, ১৯৩৩) একজন পোলীয় চলচ্চিত্র পরিচালক। তার প্রথমদিককার পরিচালিত বিখ্যাত ছবির মধ্যে রয়েছে রোজমেরিস বেবি (১৯৬৮) এবং চায়নাটাউন (১৯৭৪)। এছাড়াও ব্যক্তিগত জীবনের দুঃখজনক ঘটনার জন্য তিনি পরিচিত - তার অন্তঃসত্বা স্ত্রী অভিনেত্রী শ্যারন টেইটকে ১৯৬৯ সালে চার্লস ম্যানসনের অনুসারীরা হত্যা করে। ১৯৭৮ সালে পোলানস্কি ১৩ বছর বয়স্ক এক কিশোরীর সাথে যৌন সংসর্গের অপরাধ স্বীকার করে ইউরোপে পালিয়ে যান। মার্কিন যুক্তরাষ্ট্রে ফিরলে বিচারের সম্মুখীন হতে হবে, এ জন্য তিনি আর ফেরত আসেননি। ইউরোপ থেকেই তিনি চলচ্চিত্র পরিচালনা অব্যাহত রাখেন। তার এই সময়ের বিখ্যাত চলচ্চিত্রের মধ্যে রয়েছে ফ্র‌্যান্টিক (১৯৮৮), এবং একাডেমি পুরস্কারপ্রাপ্ত দ্য পিয়ানিস্ট (২০০২)।
পোল্যান্ডে প্রারম্ভিক কর্মজীবন
thumb|উচের ওয়াক অব ফেমে পোলান্‌স্কির নাম খচিত তারকা।
পোলান্‌স্কি পোল্যান্ডের তৃতীয় বৃহত্তম শহর উচের ন্যাশনাল ফিল্ম স্কুল পড়াশুনা করেন। ১৯৫০ এর দশকে, পোলান্‌স্কি আন্দ্রজেয় ভায়দা'র পোকোলনি (প্রজন্ম, ১৯৫৪) এবং একই বছর সিলিক স্টার্নফেল্ডের জাকজারোয়ানি রোভার (জাদুকরী বাইসাইকেল) চলচ্চিত্রে অভিনয় করেন। পোলান্‌স্কি পরিচালনার অভিষেক ঘটে ১৯৫৫ সালে স্বল্পদৈর্ঘ্য চলচ্চিত্র রোভার (সাইকেল) দিয়ে। রোভার হল একটি আধা-আত্মজীবনীমূলক চলচ্চিত্র এবং পোলান্‌স্কি এতে অভিনয়ও করেন। এতে তার বাস্তব জীবনের একটি সহিংস চক্রের কথা উল্লেখ করেছেন, যেখানে দেখানো হয়েছে এক কুখ্যাত ক্রাকো ফেলোন, ইয়ানুশ ডিজুবা, পোলান্‌স্কির সাইকেল বিক্রি করে দিতে চেয়েছিল কিন্তু পরিবর্তে তাকে মারধর করে এবং তার টাকা চুরি করে পালিয়ে যায়। বাস্তব জীবনে পোলান্‌স্কির মাথার খুলি ফাটিয়ে পালিয়ে যাওয়ার সময় সে গ্রেফতার হয়, এবং আরও আটটি অপরাধের মধ্যে তিনটি হত্যার জন্য তার মৃত্যুদন্ড কার্যকর হয়। উচে তার পড়াশোনার সময় তিনি আরও বেশ কয়েকটি স্বল্পদৈর্ঘ্য ছায়াছবি তাকে স্বীকৃতি এনে দেয়, বিশেষ করে ডভায় লুডজি জ শাফাঁ (১৯৫৮) এবং গডাই স্পাডায়া আনিওউ (১৯৫৯)। তিনি ১৯৫৯ সালে স্নাতক সম্পন্ন করেন।
রোল্যান্ড ল্যাফেব্রে
রোল্যান্ড ফিলিপ লেফেব্রে (Roland Lefebvre; জন্ম: ৭ ফেব্রুয়ারি, ১৯৬৩) রটার্ডামে জন্মগ্রহণকারী বিশিষ্ট সাবেক ওলন্দাজ আন্তর্জাতিক ক্রিকেটার ও অধিনায়ক। নেদারল্যান্ডস ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে ১৯৯০ থেকে ১৯৯২ সাল পর্যন্ত সমারসেট দলের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিং করার পাশাপাশি ডানহাতে মিডিয়াম বোলিং করা সফলতা পেয়েছেন। তাকে নেদারল্যান্ডসের সফলতম ক্রিকেটার হিসেবে গণ্য করা হয়ে থাকে। টেস্ট ক্রিকেট বহির্ভূত দেশগুলোর মধ্যে অন্যতম সফল খেলোয়াড়ী জীবন অতিবাহিত করেছেন রোল্যান্ড লেফেব্রে।
প্রথম-শ্রেণীর ক্রিকেট
১৯৯০ সালে সমারসেটের সদস্যরূপে অক্সফোর্ড বিশ্ববিদ্যালয়ের বিপক্ষে প্রথম-শ্রেণীর ক্রিকেটে অভিষেক ঘটে তার। পরের সপ্তাহেই তিনি কাউন্টি চ্যাম্পিয়নশীপের প্রথম খেলায় অংশ নিয়ে ৫/৩০ লাভ করেন। ঐ বছরের শেষদিকে ৭/১৫ নিয়ে লিস্ট এ ক্রিকেটের তৎকালীন যৌথভাবে পঞ্চম সেরা বোলিং পরিসংখ্যান গড়েন। ফলে ন্যাটওয়েস্ট ট্রফিতে ডেভনের বিপক্ষে ৩৪৬ রানের বিশাল ব্যবধানে সমারসেটের জয়ের রেকর্ড গড়তে সহায়তা করেন। শীতকালে ক্যান্টারবারির সদস্যরূপে নিউজিল্যান্ডের ঘরোয়া ক্রিকেটে অংশ নেন। সেখানে তিনি তার নিজস্ব সেরা প্রথম-শ্রেণীর বোলিং পরিসংখ্যান ৬/৪৫ গড়েন। এরপর ১৯৯১ সালে ইংল্যান্ডে ফিরে আসেন ও ওরচেস্টারশায়ারের বিপক্ষে তার একমাত্র প্রথম-শ্রেণীর শতক হাঁকান ঠিক ১০০ রান করে।
১৯৯৩ সালে গ্ল্যামারগনের সাথে খেলার জন্য চুক্তিবদ্ধ হন ও একদিনের ক্রিকেটে তার যথার্থতা তুলে ধরেন। ধারাবাহিকভাবে নিখুঁত বোলিং করে ব্যাটসম্যানদেরকে প্রাধান্য বিস্তারে বাঁধার কারণ হয়ে দাঁড়ান। ন্যাটওয়েস্ট ট্রফির কোয়ার্টার-ফাইনালে ওরচেস্টারশায়ারের বিপক্ষে মনোমুগ্ধকর বোলিং পরিসংখ্যান করেন ১১-৫-১৩-২। ১৯৯৩ সালে গ্ল্যামারগনের সানডে লীগ বিজয়ে লেফেব্রের বোলিং গুরুত্বপূর্ণ অবদান রাখে।
আন্তর্জাতিক ক্রিকেট
১৯৯৫ সালে ক্রমবর্ধমান আঘাতের কারণে পেশাদার ক্রিকেট ছাড়তে হয় তাকে। তবে, আইসিসি ট্রফিতে নিজ দেশের পক্ষে খেলা চালিয়ে যান। এ প্রতিযোগিতায় অংশগ্রহণ করে তিনি অনেকগুলো রেকর্ডের সাথে নিজেকে যুক্ত করেন। তন্মধ্যে, সর্বাধিক ৪৩ খেলায় অংশগ্রহণ, ১১.৬৪ গড়ে সর্বাধিক ৭১ উইকেট দখল ও আউটফিল্ডার হিসেবে সর্বাধিক ২৬ ক্যাচ নেয়া অন্যতম। ২০০১ সালের আইসিসি ট্রফিতে রায়ান টেন ডেসকাটকে সাথে নিয়ে দলকে শিরোপা জয়ে প্রভূতঃ সহায়তা করেন তিনি। ঐ প্রতিযোগিতা তিনি প্রতিযোগিতার সেরা খেলোয়াড় নির্বাচিত হওয়াসহ সর্বাধিক ২০ উইকেট পান।
এছাড়াও, ১৯৯৬ ও ২০০৩ সালের বিশ্বকাপসহ ২০০২-০৩ মৌসুমের চ্যাম্পিয়ন্স ট্রফি প্রতিযোগিতায় পূর্ণাঙ্গ একদিনের আন্তর্জাতিক পর্যায়ের খেলায় তার অংশগ্রহণ ছিল। ১৯৯৯ সাল থেকে ওলন্দাজ দলকে নেতৃত্ব দিয়েছেন।
২০০৩ সালের ক্রিকেট বিশ্বকাপ শেষে খেলা থেকে চূড়ান্তভাবে অবসর নেন। বর্তমানে তিনি ওলন্দাজ জাতীয় যুব দলের কোচের দায়িত্ব পালন করে আসছেন।
দ্য জর্জ ফ্লয়েড প্রোটেস্ট
দ্য জর্জ ফ্লয়েড প্রোটেস্ট (বাংলা: জর্জ ফ্লয়েডের আন্দোলন) হল চলমান বিক্ষোভ এবং দাঙ্গা যা মিনিয়াপলিস-সেন্ট পল মেট্রোপলিটন এলাকা, মিনেসোটা, মার্কিন যুক্তরাষ্ট্রে শুরু হয়েছিল। জর্জ ফ্লয়েডকে হত্যার পর 2020 সালের 26 মে মিনিয়াপোলিসে অশান্তি শুরু হয়েছিল এবং সেপ্টেম্বর পর্যন্ত অব্যাহত ছিল। 25 মে মিনিয়াপলিস পুলিশ ডিপার্টমেন্টের (MPD) অফিসারদের হাতে গ্রেপ্তার হওয়ার সময় ফ্লয়েড মারা যান। বিক্ষোভ মার্কিন যুক্তরাষ্ট্রের অনেক শহরে এবং পরে বিশ্বে ছড়িয়ে পড়ে।
পিইউডি (লিনাক্স ডিস্ট্রিবিউশন)
থাম্ব|একটি সাধারণ লিনাক্স বিতরণের কাঠামো পিইউডি (PUD) গ্নু/লিনাক্স হালকা ও দ্রুত লাইভসিডি ভিত্তিক উবুন্টু ডেরাভিটিভ। চাইনিজ উন্নয়নের সাথে সাথে এটি জায়গাও অনেক কম নেয়।
এ প্রকল্পের মূল লক্ষ্য একটি পূর্ণ লিনাক্স ডেস্কটপ প্রদান করা, কিন্তু এখনও সিম্পল ও সহজে ব্যবহারযোগ্য হওয়া।
কাটোয়া
ভূগোল
কাটোয়ার ভৌগোলিক স্থানাঙ্ক হয় ২৩.৬৫° উঃ ৮৮.১৩° পূঃ। সমুদ্র সমতল হতে এর গড় উচ্চতা হল ২১ মি (৬৯ ফুট)। এটি অজয় নদ এবং ভাগীরথী নদীর মিলনস্থলে অবস্থিত এবং তাই পূর্ব, পশ্চিমে এবং উত্তরে জল দ্বারা সীমাবদ্ধ।
ইতিহাস
কাটোয়া ভাগীরথী নদী ও অজয় নদে র তীরবর্তী একটি প্রাচীন ও ঐতিহাসিক স্থান। পৌষ ৯১৬ বঙ্গাব্দে শ্রী চৈতন্য মহাপ্রভু এখানে কেশব ভারতীর কাছে দীক্ষা নেন। নাম হয় শ্রীকৃষ্ণচৈতন্যগিরি, তাই কাটোয়ার মাহাত্ম্য বৈষ্ণবতীর্থ হিসাবেও। তাঁর সেই দীক্ষাস্থলের নাম এখন গৌরাঙ্গবাড়ি।
মধ্যযুগীয় বঙ্গয় এই শহরটিকে তৎকালীন বাংলা সুবাহর রাজধানী, মুর্শিদাবাদের প্রবেশপথ বলে মানা হতো। বাংলার নবাব মুর্শিদকুলী খান, তাঁর রাজত্বকালে (১১২৩-১১৩৩ বঙ্গাব্দ) প্রথম কাটোয়াতে একটি চৌকি প্রতিষ্ঠা করেন। বাংলার নবাব আলীবর্দী খানের আমলে (রাজত্বকাল: ১১৪৭ – ১১৬২ বঙ্গাব্দ) নাগপুরের মারাঠা রাজা প্রথম রঘুজী ভোঁসলের মারাঠা সৈন্যরা (বর্গী) এ অঞ্চলে লুটপাট শুরু করে। তারা কাটোয়ায় ঘাঁটি তৈরি করেছিল। মারাঠা 'বর্গী'দের প্রধান ভাস্কর পণ্ডিত এখানে দুর্গাপূজা প্রচলন করেন । ২ আশ্বিন ১১৪৯ বঙ্গাব্দ (১৭ সেপ্টেম্বর ১৭৪২ খ্রিস্টাব্দ) ভাস্কর পণ্ডিত যখন কাটোয়ায় দুর্গাপুজা পালন করছিলেন, নবাব আলীবর্দী খান কাটোয়ার এক মাইল উত্তরে উদ্ধারনপুরের কাছে গঙ্গা পার হয়ে অকস্মাৎ হামলা করেন এবং এই যুদ্ধে মারাঠা দস্যুদের পরাজয় ঘটে (কাটোয়ার প্রথম যুদ্ধ)।  ১১৫২ বঙ্গাব্দ (ডিসেম্বর ১৭৪৫ খ্রিস্টাব্দ) সালে রঘুজী ভোঁসলের সেনাবাহিনী আবার বঙ্গের ওপরে হামলা করে। কাটোয়ার দ্বিতীয় যুদ্ধে নবাব আলীবর্দী খান আবার তাদের হারায়। মারাঠারা এরপর বাংলা থেকে বিতাড়িত হয়। ৫ আষাঢ় ১১৬৪ বঙ্গাব্দে (১৯ জুন ১৭৫৭ খ্রিস্টাব্দ) পলাশীর যুদ্ধে যাওয়ার পথে, কাটোয়াতে সর্বশেষ নবাবী গ্যারিসনকে পরাজিত করেছিলেন রবার্ট ক্লাইভের ইংরেজি সৈন্যবাহিনী। তার দুই দিন পরে, কাটোয়াতেই রবার্ট ক্লাইভ এবং তার সেনাপতি সমূহ একটি পরামর্শসভায় হুগলি নদী পার হয়ে পলাশীর অভিমুখী হওয়ার সিদ্ধান্ত নেন। ৪ শ্রাবণ ১১৭০ বঙ্গাব্দ (১৯ জুলাই, ১৭৬৩ খ্রিস্টাব্দ), কাটোয়ার তৃতীয় যুদ্ধে ব্রিটিশ সৈন্যরা মীর কাসেমের পরাজয় ঘটায়। ব্রিটিশ ইস্ট ইন্ডিয়া কোম্পানির অধীনে এবং বিখ্যাত ধর্মপ্রচারক উইলিয়াম কেরির পুত্র উইলিয়াম কেরি জুনিয়রের মতো ধর্মপ্রচারকদের উৎসাহে, কাটোয়া একটি শহুরে এলাকায় পরিণত হয়। খ্রিস্টাব্দ ঊনবিংশ শতাষ্ফীর মাধ্যমে, কাটোয়া একটি সমৃদ্ধশালী শহর হয়ে ওঠে যার প্রধান অর্থনৈতিক কার্যকলাপ ছিল লবণের নদীমাতৃক বাণিজ্য। খ্রিস্টাব্দ ১৮৫০ সালে '10th Act of Municipal Rules' অনুযায়ী কাটোয়া একটি তেহসিল শহর হিসেবে প্রতিষ্ঠিত হয় এবং ১৮ চৈত্র ১২৭৫ বঙ্গাব্দ (১ এপ্রিল ১৮৬৯ খ্রিষ্টাব্দ) কাটোয়া পৌরসভা সেই শহরের শাসন সত্তা হিসেবে স্থাপিত হয়। খ্রিস্টাব্দ বিংশ শতাব্দীর প্রথম থেকে রেলওয়ের নির্মাণের সাথে কাটোয়ার নগরীকরণের প্রক্রিয়া আরো দ্রুততর চলে: কাটোয়া-আজিমগঞ্জ (১৯০৩ সালে নির্মিত), কাটোয়া-ব্যান্ডেল (১৯১২), কাটোয়া-বর্ধমান (১৯১৫) এবং কাটোয়া-আহমেদপুর (১৯১৭)।
জনসংখ্যার উপাত্ত
ভারতের ২০১১ সালের আদম শুমারি অনুসারে কাটোয়া শহরের জনসংখ্যা হল ৮১,৬১৫ জন; এর মধ্যে পুরুষ ৪১,৩৫০ (৫১%) এবং নারী ৪০,২৬৫ (৪৯%)।
এখানে সাক্ষরতার হার ৮৭.১৩%। পুরুষদের মধ্যে সাক্ষরতার হার ৯০.২৫% এবং নারীদের মধ্যে এই হার ৮৩.৯৪%। পশ্চিমবঙ্গের গড় সাক্ষরতার হার ৭৬.২৬%; তার চাইতে কাটোয়ার সাক্ষরতার হার বেশি।
এই শহরের জনসংখ্যার ৮.৩৩% হল ৬ বছর বা তার কম বয়সী। থাম্ব|কাটোয়ার জনসংখ্যা বৃদ্ধি (১৮৭২-২০১১ খ্রিঃ) ২০১১ জনগণনা অনুসারে, কাটোয়ার জনসংখ্যার ৮১.৯৭ শতাংশ হিন্দু এবং ১৭.৭৫ শতাংশ মুসলিম; অবশিষ্ট শিখ, খ্রীষ্টান, বৌদ্ধ, জৈন সম্প্রদায়ের ও অসূচিত গণজনের জনসংখ্যা অত্যন্ত অল্প।
অর্থনীতি
কাটোয়ার অর্থনীতি কৃষি ও কৃষি-সম্পর্কিত ব্যবসার উপর নির্ভরশীল। কাটোয়ার পার্শ্ববর্তী এলাকার উর্বর মাটি, হুগলি, অজয় ও দামোদর নদীর পলল দ্বারা সমৃদ্ধ। পারিপার্শিক গ্রামাঞ্চলে প্রধান শস্যর মধ্যে পরে ধান, পাট, সরিষা, আঁখ এবং বিভিন্ন গ্রীষ্মমন্ডলীয় শাকসবজি। অঞ্চলের কৃষি পণ্য বিপণনের জন্য এবং পার্শ্ববর্তী জনগোষ্ঠীর খুচরা ও ভোক্তা সেবা প্রদানের জন্য কাটোয়া একটি গুরুত্বপূর্ণ কেন্দ্র। শিল্প বলতে কুটিরশিল্প এবং ক্ষুদ্র কৃষি সম্পর্কিত উদক্তা, যেমন চালকল বা পাটকল ইত্যাদির মধ্যে সীমিত।
২০১১ সালে শহুরে এলাকার মধ্যে, 0.৮১% শ্রমিক কৃষি খাতে নিযুক্ত, ৫.৯৬% শ্রমিক উৎপাদন খাতে নিযুক্ত, এবং ৯৩.৭০% শ্রমিক সেবা খাতে নিযুক্ত।
কাটোয়া সুপার থার্মাল পাওয়ার স্টেশন একটি সুপার-ক্রিটিকাল (৬৬০ মেগাওয়াট x ২) ১৩২০ মেগাওয়াট কয়লা ভিত্তিক বিদ্যুৎ উৎপাদন কেন্দ্র যেটা বর্তমানে কাটোয়া থেকে ৮ কি.মি. দূরে শ্রীখণ্ড গ্রামে জাতীয় তাপবিদ্যুৎ নিগম লিমিটেড (এন.টি.পি.সি.) দ্বারা নির্মাণাধীন।
পর্যটন
কাটোয়ার পর্যটক আকর্ষণের মধ্যে পড়ে:
উচ্চশিক্ষা
১১০ টি মতো উচ্চবিদ্যালয় আছে সমগ্র কাটোয়া মহকুমাতে।
কাটোয়া শহরে মোট উচ্চবিদ্যালয়ের সংখ্যা ৮টি
• কাটোয়া কাশীরাম দাস বিদ্যায়তন
• কাটোয়া ভারতী ভবন উচ্চ বিদ্যালয়
• কাটোয়া জানকীলাল শিক্ষাসদন
সুরজ পাল চৌহান
সুরজ পাল চৌহান একজন দলিত লেখক এবং প্রকাশক। তিনি উত্তরপ্রদেশের আলীগড় জেলার একটি গ্রামে ২০ এপ্রিল ১৯৫৫ সালে জন্মগ্রহণ করেন। তাঁর গল্প, "হ্যারি কাব আয়েগা" (ছোট গল্প) ১৯৯৯ দলিত সাহিত্যের একটি সুপরিচিত রচনা।
কাটোয়া
উচ্চশিক্ষা
• কাটোয়া দুর্গাদাসী চৌধুরানি উচ্চ বিদ্যালয়
সুরজ পাল চৌহান
তিনি হিন্দি একাডেমি পুরস্কারের প্রাপক।
কাটোয়া
উচ্চশিক্ষা
• কাটোয়া বালিকা বিদ্যালয়
সুরজ পাল চৌহান
১৫ জুন ২০২১-এ তিনি মারা যান।
তথ্যসূত্র
7. https://www.lokmatnews.in/india/famous-writer-surajpal-chouhan-passed-away-literary-lovers-post-on-social-media-b545/
কাটোয়া
উচ্চশিক্ষা
• কাটোয়া শ্রীরামকৃষ্ণ বিদ্যাপীঠ
• কাটোয়া কাশীশ্বরী বালিকা বিদ্যালয়
• কাটোয়া আদর্শপল্লি উচ্চ বিদ্যালয়
দাঁইহাট শহরে মোট উচ্চবিদ্যালয় সংখ্যা ৩ টি
• দাঁইহাট বালিকা উচ্চবিদ্যালয়
• দাঁইহাট উচ্চবিদ্যালয়
• দাঁইহাট ড. সুধাময় চন্দ্র উচ্চবিদ্যালয়
মহাবিদ্যালয়
জনস্বাস্থ্য
কাটোয়া মহকুমা হাসপাতাল একটি ২৫০-শয্যাবিশিষ্ট সরকারি হাসপাতাল যেখান থেকে পুরো মহকুমার স্বাস্থ্যসেবা প্রদান করা হয়। এছাড়া কয়েকটা বেসরকারি নার্সিং হোমও শহরের স্বাস্থ্যসেবায় নিযুক্ত আছে।
কাটোয়া থেকে পাঁচ কি.মি. দূরে অবস্থিত, আনন্দনিকেতন সোসাইটি ফর মেন্টাল হেলথ কেয়ার একটি অলাভজনক সংস্থা যেখানে শারীরিক, মানসিক এবং/বা বুদ্ধিবৃত্তিক অক্ষমতাযুক্ত ৩৫০ শিশু, কিশোরী এবং প্রাপ্তবয়স্ককে আবাসিক যত্ন প্রদান করা হয়।
জননিরাপত্তা
পূর্ব বর্ধমান জেলা পুলিশের কাটোয়া থানার অধিক্ষেত্রে পরে কাটোয়া ও দাঁইহাট পৌর এলাকা এবং কাটোয়া-১ ও কাটোয়া-২ সিডি ব্লক। মোট অধিক্ষেত্র এলাকা হল ৩৫১.০৩ বর্গ কি.মি.।
সংস্কৃতি
কাটোয়ার প্রধান সংস্কৃতি পশ্চিমবঙ্গের অধিকাংশ জায়গার সমতুল্য এবং বাঙালি হিন্দু সংস্কৃতি দ্বারা গভীরভাবে প্রভাবিত। কাটোয়ার জনপ্রিয় উৎসবের মধ্যে পরে:
কাটোয়া অঞ্চলের কার্তিক পূজা বা "কার্তিক লড়াই" বিশেষ প্রসিদ্ধ। উপাসনার বস্তু হলো একটি নবীন যুবকের প্রতিমা, যাকে তারুণ্যের অনুযায়ী 'ন্যাংটো কার্তিক' বলা হয়। বৃহত্তর কাটোয়া এলাকায়, ২৫০-এর বেশি সমিতি কার্তিক পূজা সংগঠন করে এবং একে অপরে প্যান্ডেলের অলঙ্করণ বা দেবতার ভাস্কর্যের উপর প্রতিযোগিতা করে। পূজার দিনের পরে, সেই প্রতিমা নিয়ে সমিতির সদস্যরা এবং শহরের বাসিন্দারা সারা শহর ঘুরে নিকটবর্তী হুগলী নদীতে প্রতিমা বিসর্জন করতে যায়। মিছিলের সহিত অনেক গান-বাজনা, নাচ, হই-চই হয় যাতে পুরো শহরটা সেই উৎসবের আনন্দতে মেতে ওঠে।
সড়কপথ
কাটোয়া সড়কপথে জেলা সদর বর্ধমানের সাথে যুক্ত। কাটোয়া পশ্চিমবঙ্গ রাজ্য মহাসড়ক ৬ দ্বারা সিউড়ি ও শিবপুরের সঙ্গে সংযুক্ত, এবং পশ্চিমবঙ্গ রাজ্য মহাসড়ক ১৪ দ্বারা বোলপুর ও পলাশীর সাথে সংযুক্ত। হুগলি নদী অতিক্রম করার সবচেয়ে নিকটবর্তী সেতু হচ্ছে ৪১ কি.মি. দক্ষিণে অবস্থিথ নবদ্বীপ-মায়াপুরের গৌরাঙ্গ সেতু।
রেলপথ
হাওড়া - আজিমগঞ্জ ও হাওড়া - কাটোয়া লাইনের একটি গুরুত্বপূর্ণ রেলওয়ে স্টেশন হল কাটোয়া জংশন রেলওয়ে স্টেশন। হাওড়া হতে উত্তরবঙ্গের রেলপথে গুরুত্বপূর্ণ স্থান অধিকার করে আছে। এখানে কিছুকাল আগে পর্যন্ত কাটোয়া - আহমেদপুর ও কাটোয়া - বর্ধমান ঐতিহ্যবাহী ন্যারো গেজ রেল চলাচল করতো। বর্তমানে ন্যারো গেজের বদলে কাটোয়া-আহমাদপুর লাইন এবং কাটোয়া-বর্ধমান লাইন ব্রড গেজে উন্নতীকরণ হয়েছে। কাটোয়া থেকে হাওড়া যেতে গেলে মোট ৩৯ টি স্টেশন পড়বে
জলপথ
জাতীয় জলপথ ১-এর ওপরে কাটোয়ায় একটি ৩০ মিটার (৯৮ ফুট) লম্বা ভাসমান নোঙ্গরস্থান আছে। ভাগীরথী নদীর অপর পারে দেবগ্রাম হয়ে নদীয়া জেলার সাথে নদীপথে যোগাযোগ আছ।
প্রশাসন
কাটোয়া শহরটি বিশ (২০) প্রশাসনিক ওয়ার্ডে বিভক্ত। প্রতি পাঁচ (৫) বছর, কাটোয়া পৌরসভা নির্বাচনে প্রত্যেক ওয়ার্ড থেকে একটি কাউন্সিলর নির্বাচিত হয়। সবচেয়ে সাম্প্রতিক নির্বাচন ২০২২ সালে হয়েছিল।
কেন্দুয়া
কেন্দুয়া ভারতের পশ্চিমবঙ্গ রাজ্যের মালদা জেলার একটি শহর। এই এলাকায় দুটি গুরুত্বপূর্ণ ঐতিহাসিক/প্রত্নতাত্ত্বিক স্থান রয়েছে – পান্ডুয়া এবং জগজীবনপুর।
জনসংখ্যার উপাত্ত
ভারতের ২০০১ সালের আদমশুমারি অনুসারে কেন্দুয়া শহরের জনসংখ্যা হল ৫৭৬৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে কেন্দুয়া এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আলকরা ইউনিয়নের একটি ঐতিজ্যবাহি গ্রামের নাম কেন্দুয়া।এই গ্রামে আছে একটি সরকারি বাজার, যেই টা রানির বাজার নামে পরিচিত এই বাজারে একটি জামেমসজিদ এবং নুরানী মাদ্রাসা ও একটি সরকারি প্রাথমিক বিদ্যালয় আছে। আমাদের এই গ্রাম, আলকরা ইউনিয়নের শিক্ষিত গ্রাম গুলোর মধ্য অন্যতম ও আরবী শিক্ষায় সবার শেরা গ্রাম হিসেবে পরিচিত।আমাদের গ্রামে কাওমি শিক্ষায়  শিক্ষিত অনেক আলেম আছে, যা আলকরা ইউনিয়নের  অন্য কোন গ্রামে এত আলেমে দিন নাই। কয়েক জন আলেমের পরিচিতি। ১,মাওলানা আব্দু্লকাদের ,২,মাওলানা আব্দুল গফুর, ৩,মাওলানা মিজান, ৪,মাওলানা আব্দুচচাত্তার, ৫,মাওলানা অলিউর রহমান।আর অগণিত আলেম আছেন। বাংলাশিক্ষায় শেরা দুই জন। ১, ডক্টর জয়নাল আবদীন, ২, ডক্টর বেলাল। এ কয়েক জন গুনি মানুষের বাড়ি। কেন্দুয়া ভুঞা বাড়ি (মুহুরিবাড়ি নামে ও পরিচিত) লেখক মোঃ আতিকুর রহমান ( মোরশেদ)
স্টারশিপ ট্রুপার্স
স্টারশিপ ট্রুপার্স মার্কিন কল্পকাহিনী লেখক রবার্ট হাইনলাইন রচিত একটি বৈজ্ঞানিক কল্পকাহিনী। জন রিকো নামের এক পদাতিক বাহিনীর সৈনিকের ভাষ্যে রচিত উপন্যাসটিতে ভবিষ্যতের পৃথিবী ও মহাকাশে মানবজাতির সাথে দূর গ্রহের পতঙ্গ প্রজাতির সংঘর্ষের কথা বলা হয়েছে। উপন্যাসটি ১৯৬০ সালে বৈজ্ঞানিক কল্পকাহিনীর নামজাদা পুরস্কার হুগো অ্যাওয়ার্ড লাভ করে।
১৯৯৭ সালে উপন্যাসটির উপ্র ভিত্তি করে একটি চলচ্চিত্র নির্মিত হয়।
আলোর অপেরণ
থাম্ব|ট্রান্সমিশন লাইট নিউটন রিং আলোর গতি ও পৃথিবীর কক্ষীয় গতির মিলিচ প্রতিক্রিয়ায় কোন খ-বস্তুর আপাত সরণকে জ্যোতির্বিজ্ঞানের পরিভাষায় আলোর অপেরণ বলা হয়। এর অপর নাম হচ্ছে আপাত স্থানচ্যুতি।
আবিষ্কার
বিজ্ঞানী জেমস ব্রাডলি ১৭৩৮ সালে আলোর অপেরণ ক্রিয়া আবিষ্কার করেন। তিনি সর্পমণি নামক একটি নক্ষত্রের (ইংরেজি নাম Gamma-Draconis) লম্বন নির্ণয় করছিলেন এবং এসময় মানের গোলমাল দেখতে পান। এই ক্রিয়াটি কোনভাবেই ব্যাখ্যা করা যাচ্ছিলোনা। এ থেকেই তিনি স্থানচ্যুতি বা অপেরণের ধারণা দেন। এর মাধ্যমেই প্রমাণিত হয় যে শুন্যে পৃথিবী গতিশীল এবং আলোর বেগ সসীম।
ব্যাখ্যা
এটি প্রমাণ করা হয়েছে যে কোন খ-বস্তুর অপেরণ পৃথিবীর গতির দিক এবং খ-বস্তুর সঠিক দিকের অন্তবর্তী কোণের সাইন অণুপাতের সমানুপাতিক। অর্থাৎ গাণিতিকভাবে,
বৃত্তীয় মান বিবেচনা করলে k এর মান v এবং c এর অণুপাতের সমান। এই k-কে স্থানচ্যুতির ধ্রুবক বলা হয়।
পরব্রহ্ম উপনিষদ
পরব্রহ্ম উপনিষদ (সংস্কৃত: परब्रह्म उपनिषत्) হল সংস্কৃত ভাষায় রচিত হিন্দুধর্মের মধ্যযুগীয় ক্ষুদ্র  উপনিষদগুলির মধ্যে একটি। পাঠটি অথর্ববেদের সাথে সংযুক্ত, এবং এটি ২০টি সন্ন্যাস উপনিষদের মধ্যে একটি।
কালপঞ্জি ও লেখক
পরব্রহ্ম উপনিষদের রচনার তারিখ বা রচয়িতা জানা যায়নি, তবে অধ্যায় ১ ব্যতীত এটি ব্রহ্ম উপনিষদ থেকে ধার করা হয়েছে, বাকি পাঠ সম্ভবত মধ্যযুগের শেষের পাঠ্য। অলিভেল ও স্প্রকহফ এটিকে ১৪ বা ১৫ শতকের পাঠ্য বলে পরামর্শ দেন।
বিষয়বস্তু
পরব্রহ্ম উপনিষদ প্রাথমিকভাবে গৃহকর্তাদের দ্বারা পরিধান করা পবিত্র সূতা ও টপকনট চুলের টুফ্টের ঐতিহ্য বর্ণনা করে এবং হিন্দু আশ্রম ব্যবস্থায় সন্ন্যাস জীবনধারা ত্যাগ করার পর কেন উভয়ই সন্ন্যাসীদের দ্বারা পরিত্যাগ করা হয়। পাঠ্য দাবি করে যে জ্ঞান হল ত্যাগকারীদের অভ্যন্তরীণ বলিদানের সূত্র, এবং জ্ঞান হল তাদের প্রকৃত শীর্ষকণ্ট। এই সন্ন্যাসীরা, প্যাট্রিক অলিভেল বলেন, ব্রহ্মকে (অপরিবর্তিত, চূড়ান্ত বাস্তবতা) তাদের অভ্যন্তরীণ "সর্বোচ্চ সূত্র যার উপর সমগ্র মহাবিশ্ব সূত্রে মুক্তার মতো বিন্যস্ত" হিসাবে বিবেচনা করে। জ্ঞানের উপর এই বারবার জোর দেওয়া এবং এই মধ্যযুগীয় যুগের পাঠে আত্ম-ব্রাহ্মণের অভ্যন্তরীণ সমতুল্যের বিনিময়ে বাহ্যিক পোশাক ও আচার-অনুষ্ঠান পরিত্যাগ করা প্রাচীন উপনিষদের অনুরূপ।
সন্ন্যাসীরা কেন গৃহকর্তা হিসেবে পরিধান করা টপকট ও পবিত্র সুতো পরিত্যাগ করে তার বারবার এবং বর্ধিত আলোচনার জন্য পাঠটি উল্লেখযোগ্য। তাদের চুলের গোড়া ও সুতো আর বাহ্যিক নয়, বরং অভ্যন্তরীণ, পাঠটি বলে, জ্ঞানের আকারে এবং আত্ম-ব্রহ্ম সম্পর্কে তাদের সচেতনতা যা মহাবিশ্বকে একীভূত একতার মধ্যে নিয়ে যায়।
পরব্রহ্ম উপনিষদ ব্রহ্মাকে মানুষের চেতনার সাথে যুক্ত করে যখন সে জেগে থাকে, বিষ্ণুকে তার চেতনার সাথে স্বপ্নে দেখা অবস্থায়, মহেশ্বর (শিব) গভীর ঘুমের মধ্যে তার চেতনার সাথে এবং ব্রহ্মকে তুরিয়া হিসেবে চেতনার চতুর্থ অবস্থার সাথে যুক্ত করে। উপনিষদ যাদের শুধু মাথার চুলের ভর এবং তাদের বুক জুড়ে দৃশ্যমান পবিত্র সূত্রকে ফাঁপা প্রতীক সহ "ছদ্ম-ব্রহ্ম" বলে অভিহিত করেছে, যারা আধ্যাত্মিক আত্ম-জ্ঞান অর্জন করছে না।
প্রকৃত বিচারক, প্রকৃত মুক্তির অন্বেষণকারী, পাঠ্যটি দাবি করে, এই বাহ্যিক প্রতীকগুলিকে পরিত্যাগ করে এবং হৃদয়ের মধ্যে তার আত্মার প্রকৃতি, চূড়ান্ত বাস্তবতা ও চেতনাকে ধ্যান ও বোঝার উপর মনোনিবেশ করে। তিনি বেদ জ্ঞানী, ভাল আচরণের, তার সূত্র এর সুতোগুলি সত্য (তত্ত্ব) নীতি, এবং তিনি ভিতরে জ্ঞান পরিধান করেন। তিনি বাহ্যিক আচার-অনুষ্ঠানের প্রতি কোন মনোযোগ দেন না, তিনি ওঁ ও হংস (আত্মা-ব্রহ্ম) এর সাথে মুক্তির জন্য অভ্যন্তরীণ জ্ঞানে নিজেকে নিয়োজিত করেন।
পরব্রহ্ম উপনিষদের প্রথম অধ্যায়টি আরও প্রাচীন ব্রহ্মা উপনিষদের প্রথম অধ্যায়ের অনুরূপ। পাঠ্যটি কথাশ্রুতি উপনিষদের সাথে অনেকগুলি বিভাগও শেয়ার করে। পাঠ্যটি ছান্দোগ্য উপনিষদ অধ্যায় ৬.১, এবং অরুণি উপনিষদ অধ্যায় ৭ থেকে সংস্কৃত পাঠ্যের অংশগুলিকেও উল্লেখ করে।
এ. আর. আকেলা
'''অনন্ত রাও "এ. আর." আকেলা''' (জন্ম: ৩০ সেপ্টেম্বর ১৯৬০) একজন ভারতীয় লেখক, কবি, লোকগায়ক এবং প্রকাশক।
প্রকাশনা
আকেলা আনন্দ সাহিত্য সদন প্রকাশনা মালিক।
কেশবপুর, হাওড়া জেলা
কেশবপুর ভারতের পশ্চিমবঙ্গ রাজ্যের হাওড়া জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩ মিটার (৪২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কেশবপুর শহরের জনসংখ্যা হল ১০,৩৫৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে কেশবপুর এর সাক্ষরতার হার বেশি।
জ্যাক ব্রাউন
জন থমাস ব্রাউন (Jack Brown; জন্ম: ২০ আগস্ট, ১৮৬৯ - মৃত্যু: ৪ নভেম্বর, ১৯০৪) ইয়র্কশায়ারের ড্রাইফিল্ডে জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ১৮৯৪ থেকে ১৮৯৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে সবিশেষ দক্ষতা প্রদর্শন করেছেন ‘জ্যাক’ ডাকনামে পরিচিত জ্যাক ব্রাউন।
প্রথম-শ্রেণীর ক্রিকেট
ইয়র্কশায়ারের ড্রাইফিল্ড এলাকায় জ্যাক ব্রাউনের জন্ম। ইয়র্কশায়ারের ক্রিকেটার জন ব্রাউনের সাথে নামের মিল থাকলেও সময়গত ব্যবধান ছিল। ইয়র্কশায়ারের পক্ষে অনিয়মিতভাবে খেলতেন। তাকে প্রায়শই ব্রাউন, জে. টি. (ডারফিল্ড) নাম চিত্রিত করা হতো।
১৮৮৯ সালে ইয়র্কশায়ারের পক্ষে প্রথম-শ্রেণীর ক্রিকেটে অভিষেক ঘটে তার। দলে তিনি জন টানিক্লিফের সাথে সফলতম উদ্বোধনী জুটি গড়েন। ১৮৯৫ থেকে ১৯০৩ সময়কালে প্রত্যেক মৌসুমেই সহস্রাধিক রানের সন্ধান পেয়েছেন। তন্মধ্যে ১৮৯৭ সালে ব্যক্তিগত সর্বোচ্চ ৩১১ রানের ইনিংস খেলেন। ব্রামল লেনে অনুষ্ঠিত সাসেক্সের বিপক্ষে এ রান তোলার পরের বছর চেস্টারফিল্ডে ডার্বিশায়ারের বিপক্ষে ৩০০ রান তুলেন। ঐ খেলায় টানিক্লিফের সাথে প্রথম উইকেট জুটিতে ৫৫৪ রান তুলে তৎকালীন যে-কোন উইকেটে রেকর্ডসংখ্যক রান তুলেছিলেন। সমগ্র খেলোয়াড়ী জীবনে টানিক্লিফের সাথে ১৯বার সেঞ্চুরি রানের জুটি গড়েছিলেন। একমাত্র ব্যাটসম্যান হিসেবে দুইটি ত্রি-শতক করার গৌরব অর্জন করেছেন। ১৯০০ সালে জেন্টলম্যানের বিপক্ষে ৫০১ রানের জয়ের লক্ষ্যমাত্রায় নেমে ১৬৩ রান তুলে প্লেয়ার্সকে ২ উইকেটের নাটকীয় জয় এনে দেন।
পূর্ববর্তী বছরের ঘরোয়া ক্রিকেটে অনিন্দ্য সুন্দর ক্রীড়াশৈলী প্রদর্শনের স্বীকৃতিস্বরূপ ১৮৯৫ সালে উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন জ্যাক ব্রাউন।
সমগ্র খেলোয়াড়ী জীবনে লেগ ব্রেক বোলিং করে তিনবার ইনিংসে পাঁচ-উইকেট লাভে দক্ষতা দেখিয়েছেন। ১৯০১ সালে তেমন সুবিধে করতে পারেননি। ঐ মৌসুমে বল হাতে কম অংশগ্রহণ করলেও ৫৭ উইকেট পেয়েছিলেন। ইয়র্কশায়ারের প্রথমদিকের সেরা উদ্বোধনী ব্যাটসম্যানের স্বীকৃতি পেয়েছেন জ্যাক ব্রাউন যা পরবর্তীকালে হার্বার্ট সাটক্লিফ, লেন হাটন ও জিওফ্রে বয়কটের মাঝে বহমান ছিল।
টেস্ট ক্রিকেট
১৮৯৪-৯৫ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। সিডনিতে অনুষ্ঠিত টেস্টে তার অভিষেক পর্ব সম্পন্ন হয় তার। পাঁচ টেস্টের ঐ সিরিজের সবকটিতেই তার অংশগ্রহণ ছিল। সিডনির চতুর্থ টেস্টে ইনিংস ব্যবধানে পরাজয়বরণ করে তার দল। ২-২ ব্যবধানে সিরিজ অগ্রসর হলে মেলবোর্নে সিরিজের পঞ্চম ও চূড়ান্ত টেস্টে নামে উভয় দল। ২৯৭ রানের জয়ের লক্ষ্যমাত্রায় অগ্রসর হলে এক পর্যায়ে ইংরেজ দলের সংগ্রহ ২৮/২ হয়। তারপর ব্রাউন আলবার্ট ওয়ার্ডের সাথে জুটি গড়ে ২১০-এ নিয়ে যান। ব্রাউন করেন ১৪০ রান, যা তার টেস্ট খেলোয়াড়ী জীবনের একমাত্র সেঞ্চুরি ছিল। এ ইনিংসে ব্রাউন মাত্র ২৮ মিনিটে ৫০ রানে পৌঁছেন যা অদ্যাবধি রেকর্ডরূপে টিকে আছে। এরপর ৯১ মিনিটে করেন পরম আরাধ্য সেঞ্চুরিটি। এ সেঞ্চুরিটি তৎকালীন দ্রুতগতিসম্পন্ন রেকর্ড হিসেবে বিবেচ্য ছিল। খেলায় ইংল্যান্ড দল ছয় উইকেটে জয় পায় ও ৩-২ ব্যবধানে অ্যাশেজ জয় করার কৃতিত্ব দেখায়। এ টেস্ট সেঞ্চুরিটি চতুর্থ ইনিংসে করেছিলেন যা টেস্ট ক্রিকেটের ইতিহাসে প্রথম ছিল।
এরপর তিনি আরও তিন টেস্টে অংশ নিয়েছিলেন। সবগুলোই অস্ট্রেলিয়ার বিপক্ষে ছিল। ১৮৯৬ সালে দুইটি ও ১৮৯৯ সালে একটি টেস্টে অংশ নেন তিনি।
অবসর
শুধুমাত্র উইজডেনই নয়, অনেক ক্রিকেট বিশেষজ্ঞদের অভিমত - ১৮৯৭-৯৮ মৌসুমে অ্যাশেজ সিরিজে তাকে অন্তর্ভুক্ত না করার বিষয়টি বেশ দূর্ভাগ্যজনক বিষয় ছিল। আরও কয়েক মৌসুম ইয়র্কশায়ারের পক্ষে বেশ দূর্দান্ত ব্যাটিং করেন। কিন্তু, ১৯০৪ সালে তিনি মাত্র দুই খেলায় অংশ নেন। দুটো খেলাই মে মাসে কেমব্রিজ বিশ্ববিদ্যালয় ও লিচেস্টারশায়ারের বিপরীতে খেলেছিলেন। হৃদযন্ত্রের সমস্যার কারণে জোরপূর্বক অবসর নিতে বাধ্য হন জ্যাক ব্রাউন।
দেহাবসান
তার স্বাস্থ্যের ক্রমশঃ অবনতি ঘটতে থাকে। ঐ বছর পর নিজগৃহে চিকিৎসাধীন থাকেন। মাত্র ৩৫ বছরবয়সে লন্ডনের পিমলিকো এলাকায় জ্যাক ব্রাউনের দেহাবসান ঘটে। তিনি খুবই ধূমপান করতেন। ফলে শ্বাসকষ্ট ও হৃদযন্ত্রের ব্যাঘাতের কারণ হয়ে দাঁড়ায়। হৃদযন্ত্র দূর্বল হয়ে পড়া ও মস্তিষ্কে রক্ত জমাট হওয়াই তার মৃত্যুর কারণ ছিল।
খাগড়াবাড়ি
খাগড়াবাড়ি ভারতের পশ্চিমবঙ্গ রাজ্যের কুচবিহার জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে খাগড়াবাড়ি শহরের জনসংখ্যা হল ১৯,৭৬২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে খাগড়াবাড়ি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
খালিয়া
খালিয়া ভারতের পশ্চিমবঙ্গ রাজ্যের হাওড়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খালিয়া শহরের জনসংখ্যা হল ৪৯৫৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে খালিয়া এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
প্রমাণ (ভারতীয় দর্শন)
প্রমাণ (प्रमाण, ) শব্দের আক্ষরিক অর্থ “প্রমা” বা “যথার্থজ্ঞান লাভের প্রনালী”। ভারতীয় দর্শনে, প্রামাণ হল এমন মাধ্যম যা জ্ঞানের দিকে নিয়ে যেতে পারে এবং ভারতীয় জ্ঞানতত্ত্বের মূল ধারণাগুলির মধ্যে একটি হিসাবে কাজ করে। প্রাচীন কাল থেকেই এটি হিন্দুধর্ম, বৌদ্ধধর্ম ও জৈনধর্মের অধ্যয়নের অন্যতম প্রধান, বহু বিতর্কিত ক্ষেত্র। এটি জ্ঞানের তত্ত্ব, এবং এটি এক বা একাধিক নির্ভরযোগ্য ও বৈধ উপায়কে অন্তর্ভুক্ত করে যার মাধ্যমে মানুষ সঠিক, সত্য জ্ঞান লাভ করে।  প্রমাণের কেন্দ্রবিন্দু হল কীভাবে সঠিক জ্ঞান অর্জন করা যায়, কীভাবে কেউ জানে, কীভাবে কেউ জানে না, এবং কোন কিছু বা কিছু সম্পর্কে প্রাসঙ্গিক জ্ঞান কতটুকু অর্জন করা যায়।
যদিও প্রমানগুলির সংখ্যা পদ্ধতি থেকে পদ্ধতিতে ব্যাপকভাবে পরিবর্তিত হয়, অনেক প্রাচীন এবং মধ্যযুগীয় ভারতীয় গ্রন্থ ছয়টি প্রমাণকে সঠিক জ্ঞান এবং সত্যের সঠিক উপায় হিসাবে চিহ্নিত করে: তিনটি কেন্দ্রীয় প্রমাণ যা প্রায় সর্বজনস্বীকৃত, যেগুলি হল উপলব্ধি (প্রত্যক্ষ), অনুমান, এবং "শব্দ", যার অর্থ অতীত বা বর্তমান নির্ভরযোগ্য বিশেষজ্ঞদের সাক্ষ্য; এবং আরও বিতর্কিত, যা তুলনা ও উপমা (উপমান), অনুমান, পরিস্থিতি থেকে উদ্ভূত (অর্থপত্তি), এবং অ-উপলব্ধি, নেতিবাচক/জ্ঞানমূলক প্রমাণ (অনুপলবধি)। ভারতীয় দর্শনের প্রতিটি দর্শনের দ্বারা শর্ত, সম্পূর্ণতা, আত্মবিশ্বাস ও ত্রুটির সম্ভাবনার পরিপ্রেক্ষিতে এর প্রতিটিকে আরও শ্রেণীবদ্ধ করা হয়েছে।
ভারতীয় দর্শনের বিভিন্ন দর্শনে এই ছয়টির মধ্যে কতটি জ্ঞানের দিক থেকে নির্ভরযোগ্য এবং জ্ঞানের বৈধ উপায় তার উপর পরিবর্তিত হয়। উদাহরণ স্বরূপ, শ্রামণ ঐতিহ্যের চার্বাক দর্শন মনে করে যে শুধুমাত্র (উপলব্ধি) জ্ঞানের নির্ভরযোগ্য উৎস, বৌদ্ধধর্মে দুটি (উপলব্ধি, অনুমান) বৈধ উপায় রয়েছে,   জৈনধর্ম তিনটি (ধারণা, অনুমান এবং সাক্ষ্য) ধারণ করে, যদিও হিন্দুধর্মের মীমাংসা ও অদ্বৈত বেদান্ত দর্শনের ছয়টিই দরকারী ও জ্ঞানের নির্ভরযোগ্য উপায় হতে পারে।  ভারতীয় দর্শনের বিভিন্ন বিদ্যাপীঠ বিতর্ক করেছে যে ছয়টি রূপের মধ্যে একটি অন্যটি থেকে নেওয়া যায় কিনা এবং প্রতিটির আপেক্ষিক স্বতন্ত্রতা। উদাহরণস্বরূপ, বৌদ্ধধর্ম বুদ্ধ ও অন্যান্য "বৈধ ব্যক্তি", "বৈধ ধর্মগ্রন্থ" এবং "বৈধ মন"কে অবিসংবাদিত হিসাবে বিবেচনা করে, কিন্তু এই ধরনের সাক্ষ্য উপলব্ধি এবং অনুমান প্রমাণগুলির রূপ।
প্রামাণের জ্ঞান ও অধ্যয়নকে বলা হয় ন্যায়।
ব্যুৎপত্তি
যে প্রণালী দ্বারা প্রমা বা যথার্থজ্ঞান লাভ করা যায় তাকেই প্রমাণ বলা হয়। ‘প্র’ পূর্বক ‘মা’ ধাতুর উত্তর করণবাচ্যে অনট্ প্রত্যয় দ্বারা প্রমাণ শব্দ নিষ্পন্ন হয়। ‘মা’ ধাতুর অর্থ ‘জ্ঞান’। ‘প্র’ উপসর্গের অর্থ ‘প্রকৃষ্ট’ বা ‘উৎকৃষ্ট’। ‘অনট’ প্রত্যয়ের অর্থ ‘করণ’ অর্থাৎ কারণ বিশেষ। যার ব্যাপার বা কার্য হলে কর্তা ক্রিয়া নিষ্পন্ন করেন সেই কারণকেই করণ বলা হয়।
প্রমাণ ত্রয়ী ধারণার একটি অংশ গঠন করে, যা জ্ঞান কীভাবে অর্জন করা হয় সে সম্পর্কে প্রাচীন ভারতীয় দৃষ্টিভঙ্গি বর্ণনা করে। অন্য দুটি ধারণা জ্ঞাত ও জ্ঞাত, প্রতিটি আলোচনা করা হয়েছে কীভাবে তারা জ্ঞানকে প্রভাবিত করে, তাদের নিজস্ব বৈশিষ্ট্য এবং জানার প্রক্রিয়া দ্বারা। দুটিকে বলা হয় প্রমাতর (বিষয়, জ্ঞাতা) ও প্রমেয় (বস্তু, জ্ঞাত)।
প্রমাণ শব্দটি সাধারণত হিন্দু ধর্মের বিভিন্ন দর্শনে পাওয়া যায়। বৌদ্ধ সাহিত্যে, প্রমাণকে প্রমাণবাদ বলা হয়। প্রমাণ যুক্তির ভারতীয় ধারণার সাথেও সম্পর্কিত যার অর্থ জ্ঞানতত্ত্বের সক্রিয় প্রয়োগ বা যা ইতিমধ্যেই জানেন, উদ্ভাবন, চতুর উপযোগী বা সংযোগ, পদ্ধতিগত বা যুক্তিযুক্ত কৌশল, একসাথে যোগদান, এর প্রয়োগ উদ্দেশ্য অর্জনের জন্য কৌশল, উপায়, পদ্ধতি, অভিনবত্ব বা ডিভাইস। কিছু ভারতীয় গ্রন্থে যুক্তি এবং প্রমানকে একসাথে আলোচনা করা হয়েছে, যেখানে যুক্তিকে পর্যবেক্ষণ/উপলব্ধির মাধ্যমে জ্ঞান অর্জনের নিষ্ক্রিয় প্রক্রিয়ার বিপরীতে জ্ঞান অর্জনের সক্রিয় প্রক্রিয়া হিসাবে বর্ণনা করা হয়েছে। প্রমাণ সম্পর্কিত পাঠ্যগুলি, বিশেষ করে হিন্দুধর্মের সাংখ্য, যোগ, মীমাংসা ও অদ্বৈত বেদান্ত দর্শনগুলি, তাদের অর্থ ও পরিধি "ত্রুটির তত্ত্ব" অন্তর্ভুক্ত করে, তাই মানুষ ভুল করে এবং ভুল জ্ঞানে পৌঁছায়, কীভাবে কেউ জানতে পারে। ভূল, এবং যদি তাই হয়, নিজেকে সংশোধন করতে এবং সঠিক জ্ঞানে পৌঁছানোর জন্য জ্ঞানীয় পদ্ধতি ত্রুটিপূর্ণ ছিল কিনা বা তার উপসংহার (সত্য) ত্রুটিপূর্ণ ছিল কিনা তা কীভাবে আবিষ্কার করা যায়।
ছয় প্রমাণ
হিন্দুধর্ম ছয়টি প্রমাণকে সঠিক জ্ঞান ও সত্যের সঠিক মাধ্যম হিসেবে চিহ্নিত করে: প্রত্যক্ষ (উপলব্ধি), অনুমান, উপমান (তুলনা ও উপমা), অর্থপত্তি (অনুমান, পরিস্থিতি থেকে উদ্ভূত), অনুপলধি(অ-উপলব্ধি, নেতিবাচক/জ্ঞানমূলক প্রমাণ) এবং শব্দ (অতীত বা বর্তমান নির্ভরযোগ্য বিশেষজ্ঞদের সাক্ষ্য)।
তৈত্তিরীয় আরণ্যক (খ্রিস্টপূর্ব ৯ম-৬ম শতাব্দী) এর শ্লোক ১.২.১-এ "সঠিক জ্ঞান অর্জনের চারটি উপায়" তালিকাভুক্ত করা হয়েছে: স্মৃতি (শাস্ত্র, ঐতিহ্য),  প্রত্যক্ষ (উপলব্ধি), ঐতিহ্য (বিশেষজ্ঞ সাক্ষ্য, ঐতিহাসিক ঐতিহ্য), ও অনুমান।
কিছু গ্রন্থে যেমন বেদব্যাসের দশটি প্রমাণ আলোচনা করা হয়েছে, কৃতকোটি জ্ঞান সংশোধনের আটটি জ্ঞানগতভাবে নির্ভরযোগ্য উপায় নিয়ে আলোচনা করেছেন। সর্বাধিক আলোচিত প্রমান হল:
প্রত্যক্ষ
প্রত্যক্ষ মানে উপলব্ধি। হিন্দু গ্রন্থে এটি দুই ধরনের: বাহ্যিক ও অভ্যন্তরীণ। বাহ্যিক উপলব্ধি পাঁচটি ইন্দ্রিয় ও জাগতিক বস্তুর মিথস্ক্রিয়া থেকে উদ্ভূত হিসাবে বর্ণনা করা হয়, যদিও অভ্যন্তরীণ উপলব্ধি এই দর্শন দ্বারা অভ্যন্তরীণ ইন্দ্রিয় হিসাবে বর্ণনা করা হয়েছে, মন। প্রাচীন ও মধ্যযুগীয় ভারতীয় গ্রন্থগুলি সঠিক উপলব্ধির জন্য চারটি প্রয়োজনীয়তা চিহ্নিত করে: ইন্দ্রিয়ার্থসন্নিকার (বস্তুর সাথে নিজের সংবেদনশীল অঙ্গের প্রত্যক্ষ অভিজ্ঞতা, যা অধ্যয়ন করা হচ্ছে),  অব্যপদেস্য (অ-মৌখিক; প্রাচীন ভারতীয় পণ্ডিতদের মতে, সঠিক উপলব্ধি শ্রবণ দ্বারা হয় না, যেখানে একজনের সংবেদনশীল অঙ্গ অন্যের উপলব্ধি গ্রহণ বা প্রত্যাখ্যান করার উপর নির্ভর করে),  অব্যভিচার (বিচরণ করে না; সঠিক উপলব্ধি পরিবর্তিত হয় না, বা এটি প্রতারণার ফলাফলও নয় কারণ সংবেদনশীল অঙ্গ বা পর্যবেক্ষণের মাধ্যম প্রবাহিত, ত্রুটিপূর্ণ, সন্দেহজনক) এবং ব্যবসায়ত্মক (নির্দিষ্ট; সঠিক উপলব্ধি সন্দেহের রায় বাদ দেয়, হয় সমস্ত বিবরণ পর্যবেক্ষণ করতে ব্যর্থতার কারণে, অথবা কেউ পর্যবেক্ষণের সাথে অনুমান মিশ্রিত করছে এবং যা পর্যবেক্ষণ করতে চায় তা পর্যবেক্ষণ করছে, বা যা পর্যবেক্ষণ করতে চায় না তা পর্যবেক্ষণ করছে না)। কিছু প্রাচীন পণ্ডিত প্রমান হিসেবে "অস্বাভাবিক উপলব্ধি" প্রস্তাব করেছিলেন এবং এটিকে অভ্যন্তরীণ উপলব্ধি বলে অভিহিত করেছিলেন, অন্যান্য ভারতীয় পণ্ডিতদের দ্বারা প্রতিদ্বন্দ্বিতা করা প্রস্তাব। অভ্যন্তরীণ উপলব্ধি ধারণার মধ্যে রয়েছে প্রতিভা (অন্তর্জ্ঞান),  সমন্যলক্ষণপ্রত্যক্ষ (অনুভূত সুনির্দিষ্ট থেকে সর্বজনীনে আবেশের রূপ), এবং জ্ঞানলক্ষণপ্রত্যক্ষ (পূর্ববর্তী প্রক্রিয়াগুলির উপলব্ধির রূপ ও 'বিষয়ের পূর্ববর্তী অবস্থা, অধ্যয়নের' বর্তমান অবস্থা পর্যবেক্ষণ করে)। আরও, হিন্দুধর্মের কিছু দর্শন প্রত্যক্ষ-প্রমাণ থেকে অনিশ্চিত জ্ঞান গ্রহণের নিয়মগুলি বিবেচনা করে এবং পরিমার্জিত করে, যাতে অনাধ্যাবশয় (অনির্দিষ্ট রায়) থেকে নির্ণয় (নির্দিষ্ট রায়, উপসংহার) এর বিপরীতে হয়।
অনুমান
অনুমান অর্থ অন্বীক্ষা। এটি যুক্তি প্রয়োগ করে এক বা একাধিক পর্যবেক্ষণ এবং পূর্ববর্তী সত্য থেকে একটি নতুন সিদ্ধান্তে এবং সত্যে পৌঁছান বলে বর্ণনা করা হয়। ধোঁয়া পর্যবেক্ষণ করা এবং আগুন অনুমান করা হল অনুমানার একটি উদাহরণ। হিন্দু দর্শন ছাড়া সকলেই,  এটি জ্ঞানের জন্য বৈধ ও দরকারী মাধ্যম। অনুমানের পদ্ধতিটি ভারতীয় গ্রন্থে তিনটি অংশের সমন্বয়ে ব্যাখ্যা করা হয়েছে: প্রতিজ্ঞা  (অনুমান), হেতু (কারণ), ও দৃষ্টান্ত (উদাহরণ)। অনুমানকে আরও দুটি ভাগে বিভক্ত করা উচিত, প্রাচীন ভারতীয় পণ্ডিতদের বর্ণনা: সাধ্য (যে ধারণাটি প্রমাণিত বা অপ্রমাণিত করা প্রয়োজন) ও পক্ষ (যে বস্তুটির উপর সাধ্যা অনুমান করা হয়েছে)। অনুমান শর্তসাপেক্ষে সত্য যদি সপক্ষ (প্রমাণ হিসাবে ইতিবাচক উদাহরণ) উপস্থিত থাকে এবং যদি বিপক্ষ (প্রতি-প্রমাণ হিসাবে নেতিবাচক উদাহরণ) অনুপস্থিত থাকে। কঠোরতার জন্য, ভারতীয় দর্শন আরও জ্ঞানমূলক পদক্ষেপের কথা বলে। উদাহরণ স্বরূপ, তারা ব্যাপ্তি দাবি করেন - যে প্রয়োজনটি হেতু (কারণ) অবশ্যই এবং পৃথকভাবে "সমস্ত" ক্ষেত্রে অনুমানের জন্য, সপক্ষ ও বিপক্ষ উভয় ক্ষেত্রেই হিসাব করতে হবে। শর্তসাপেক্ষে প্রমাণিত অনুমানকে বলা হয় নিগমন (উপসংহার)।
উপমান
উপমান মানে তুলনা ও সাদৃশ্য। কিছু হিন্দু দর্শন এটিকে জ্ঞানের সঠিক মাধ্যম হিসাবে বিবেচনা করে।
উপমান, রাজ্য লোচটেফেল্ড, ভ্রমণকারীর উদাহরণ দিয়ে ব্যাখ্যা করা যেতে পারে যিনি কখনও বন্যপ্রাণীর স্থানীয় জনসংখ্যা সহ ভূমি বা দ্বীপগুলিতে যাননি। তাকে বা তাকে বলা হয়, সেখানে থাকা একজনের দ্বারা, সেসব দেশে আপনি এমন একটি প্রাণী দেখতে পাচ্ছেন যা দেখতে গরুর মতো, গরুর মতো চরে কিন্তু অমুকভাবে গরু থেকে আলাদা। সাদৃশ্য ও তুলনার এই ধরনের ব্যবহার হল, ভারতীয় জ্ঞানতত্ত্ববিদদের মতে, শর্তসাপেক্ষ জ্ঞানের বৈধ উপায়, কারণ এটি ভ্রমণকারীকে পরবর্তীতে নতুন প্রাণী সনাক্ত করতে সাহায্য করে। তুলনার বিষয়কে আনুষ্ঠানিকভাবে বলা হয় উপমেয়ম, তুলনার বিষয়কে উপমানম বলা হয়, যখন বৈশিষ্ট্য (গুলি) সমান্য হিসাবে চিহ্নিত করা হয়। এইভাবে, মনিয়ার উইলিয়ামস ব্যাখ্যা করেন, যদি একটি ছেলে বলে "তার মুখটি চাঁদের মতন মোহনীয়তা", "তার মুখ" হল উপমেয়ম, চাঁদ হল উপমানম, এবং কমনীয়তা হল সামন্য। ৭ম শতাব্দীর পাঠ্য ভট্টিকাব্য শ্লোক ১০.২৮ থেকে ১০.৬৩ পর্যন্ত অনেক ধরনের তুলনা ও উপমা নিয়ে আলোচনা করে, এই জ্ঞানীয় পদ্ধতিটি কখন বেশি কার্যকর ও নির্ভরযোগ্য এবং কখন এটি নয় তা চিহ্নিত করে। হিন্দুধর্মের বিভিন্ন প্রাচীন ও মধ্যযুগীয় গ্রন্থে, ৩২ প্রকার উপনামা ও জ্ঞানতত্ত্বে তাদের মূল্য নিয়ে বিতর্ক রয়েছে।
অর্থপত্তি
অর্থপত্তি মানে অবস্থান, পরিস্থিতি থেকে উদ্ভূত। সমসাময়িক যুক্তিতে, এই প্রমান পরিস্থিতিগত নিহিত্যের অনুরূপ। উদাহরণস্বরূপ, যদি একজন ব্যক্তি আগে নদীতে নৌকায় চলে যায়, এবং সময়টি এখন আগমনের প্রত্যাশিত সময় পেরিয়ে যায়, তাহলে পরিস্থিতি সত্যকে সমর্থন করে যে ব্যক্তিটি এসেছে। অনেক ভারতীয় পণ্ডিত এই প্রমাণকে অবৈধ বা সর্বোত্তম দুর্বল বলে মনে করেন, কারণ নৌকাটি বিলম্বিত বা অন্য দিকে যেতে পারে। যাইহোক, ভবিষ্যতের সূর্যোদয় বা সূর্যাস্তের সময় বের করার মতো ক্ষেত্রে, এই পদ্ধতিটি নির্ভরযোগ্য বলে দাবি করেছেন। প্রাচীন হিন্দু গ্রন্থে অর্থপত্তির আরেকটি সাধারণ উদাহরণ হল, যদি "দেবদত্ত মোটা হয়" এবং "দেবদত্ত দিনে খায় না", তাহলে নিম্নলিখিতটি অবশ্যই সত্য হবে: "দেবদত্ত রাতে খায়"। পরিস্থিতি থেকে উদ্ভূত এই রূপটি, ভারতীয় পণ্ডিতদের দাবি, আবিষ্কারের উপায়, সঠিক অন্তর্দৃষ্টি ও জ্ঞান।  যে হিন্দু দর্শনগুলি এই জ্ঞানের উপায়গুলিকে স্বীকার করে তারা বলে যে এই পদ্ধতিটি মূল প্রাঙ্গনে বা বিভিন্ন প্রাঙ্গনে বিষয় ও বস্তু সম্পর্কে শর্তযুক্ত জ্ঞান ও সত্যের বৈধ উপায়। যে দর্শনগুলি এই পদ্ধতিটি গ্রহণ করে না, তারা বলে যে শর্তারোপন, বহির্পাতন ও পরিস্থিতিগত নিহিতার্থ হয় অন্যান্য প্রমান থেকে নেওয়া যায় বা জ্ঞান সংশোধনের ত্রুটিপূর্ণ উপায়, পরিবর্তে সরাসরি উপলব্ধি বা সঠিক অনুমানের উপর নির্ভর করতে হবে।
অনুপলব্দি
অনুপলব্দির অর্থ অ-উপলব্ধি, নেতিবাচক/জ্ঞানগত প্রমাণ। অনুপলব্ধি প্রমাণ পরামর্শ দেয় যে একটি নেতিবাচক জানা, যেমন "এই ঘরে কোন জগ নেই" বৈধ জ্ঞানের রূপ। যদি কিছু পর্যবেক্ষণ করা যায় বা অনুমান করা যায় বা অস্তিত্বহীন বা অসম্ভব বলে প্রমাণিত হয়, তবে ব্যক্তি এমন উপায় ছাড়া কী করেছে তার চেয়ে বেশি জানে। হিন্দুধর্মের দুটি দর্শনে যারা অনুপলব্ধিকে জ্ঞানগতভাবে মূল্যবান বলে মনে করে, বৈধ উপসংহার হল সদরূপ (ইতিবাচক) বা অসদরূপ (নেতিবাচক) সম্পর্ক - সঠিক ও মূল্যবান উভয়ই। অন্যান্য প্রমাণের মতো, ভারতীয় পণ্ডিতরা অনুপলব্দিকে চার প্রকারে পরিমার্জিত করেছেন: কারণের অ-ধারণা, প্রভাবের অ-উপলব্ধি, বস্তুর অ-উপলব্ধি, এবং দ্বন্দ্বের অ-উপলব্ধি। হিন্দুধর্মের মাত্র দুটি দর্শন প্রমাণ হিসাবে "অ-ধারণা" ধারণাটিকে গ্রহণ করেছে এবং বিকাশ করেছে। যে দর্শনগুলি অনুপলব্দীকে সমর্থন করেছে তারা নিশ্চিত করেছে যে এটি বৈধ ও দরকারী হিসাবে যখন অন্য পাঁচটি প্রমানস জ্ঞান ও সত্যের সাধনায় ব্যর্থ হয়।
অভাব মানে অস্তিত্বহীনতা। কিছু পণ্ডিত অনুপলব্দিকে অভাবের মতই মনে করেন, যখন অন্যরা অনুপলব্দি ও অভাবকে আলাদা বলে মনে করে। পদার্থ (শব্দের উল্লেখ) প্রসঙ্গে প্রাচীন হিন্দু গ্রন্থে অবভা-প্রমাণ আলোচনা করা হয়েছে। পদার্থকে সংজ্ঞায়িত করা হয় যেটি একই সাথে অস্তিত্ব  (অস্তিত্ব), জ্ঞানত্ব (জ্ঞানী) এবং অভিধেয়ত্ব  (নামযোগ্য)। বার্টলি বলেন, পদার্থের নির্দিষ্ট উদাহরণের মধ্যে রয়েছে দ্রব্য (পদার্থ), গুণ, কর্ম  (ক্রিয়াকলাপ/গতি), সামান্য/জাতি (সর্বজনীন/শ্রেণীর সম্পত্তি), সামাভায় (অন্তর্গততা) ও বিশেষ (ব্যক্তিত্ব)। পদার্থে "ইতিবাচক অভিব্যক্তি উল্লেখ" এর বিপরীতে অভাবকে "নেতিবাচক অভিব্যক্তির উল্লেখ" হিসেবে ব্যাখ্যা করা হয়েছে। অনুপস্থিতি, প্রাচীন পণ্ডিতরা বলেন, "অস্তিত্বশীল, জ্ঞাত এবং নামযোগ্য", ঋণাত্মক সংখ্যার উদাহরণ, সাক্ষ্যের রূপ হিসাবে নীরবতা, কার্যকারণের অসতকার্যবাদ তত্ত্ব, এবং ঘাটতিকে বাস্তব ও মূল্যবান হিসাবে বিশ্লেষণ করে৷ হিন্দুধর্মের দর্শনগুলি যে এটিকে জ্ঞানতত্ত্বের দরকারী পদ্ধতি হিসাবে গ্রহণ করেছিল, তারা আবভাকে আরও চার প্রকারে পরিমার্জিত করেছিল: ধবামস (যা ছিল তার সমাপ্তি), অত্যন্ত-অভাব  (অসম্ভবতা, পরম অ-অস্তিত্ব, দ্বন্দ্ব), অন্যান্য-অভাব  (পারস্পরিক অস্বীকার, পারস্পরিক অনুপস্থিতি) ও প্রগবস (পূর্ব, পূর্ববর্তী অ-অস্তিত্ব)।
শব্দ
শব্দ মানে শব্দের উপর নির্ভর করা, অতীত বা বর্তমানের নির্ভরযোগ্য বিশেষজ্ঞদের সাক্ষ্য, বিশেষ করে শ্রুতি, বেদ। হিরিয়ান্না সব্দ-প্রমাণকে ধারণা হিসেবে ব্যাখ্যা করেছেন যার অর্থ নির্ভরযোগ্য বিশেষজ্ঞের সাক্ষ্য। হিন্দুধর্মের যে দর্শনগুলি এটিকে জ্ঞানগতভাবে বৈধ বলে মনে করে তারা পরামর্শ দেয় যে মানুষের অসংখ্য তথ্য জানতে হবে এবং সীমিত সময় ও শক্তির সাথে সে সরাসরি সেই তথ্য ও সত্যগুলির ভগ্নাংশ শিখতে পারে।  দ্রুত জ্ঞান অর্জন ও ভাগ করে নেওয়ার জন্য তাকে অন্যদের উপর, তার পিতামাতা, পরিবার, বন্ধু, শিক্ষক, পূর্বপুরুষ ও সমাজের আত্মীয়দের উপর নির্ভর করতে হবে এবং এর ফলে একে অপরের জীবনকে সমৃদ্ধ করতে হবে। সঠিক জ্ঞান অর্জনের এই মাধ্যমটি হয় কথ্য বা লিখিত, কিন্তু শব্দ মাধ্যমে। উৎসের নির্ভরযোগ্যতা গুরুত্বপূর্ণ, এবং বৈধ জ্ঞান শুধুমাত্র নির্ভরযোগ্য উৎসের শব্দ থেকে আসতে পারে।  কীভাবে নির্ভরযোগ্যতা প্রতিষ্ঠা করা যায় তা নিয়ে হিন্দুধর্মের দর্শনগুলির মধ্যে মতানৈক্য রয়েছে। কিছু দর্শন, যেমন চার্বাক দর্শন, বলে যে এটি কখনই সম্ভব নয়, এবং সেইজন্য শব্দ সঠিক প্রমাণ নয়। অন্যান্য দর্শন বিতর্ক মানে নির্ভরযোগ্যতা প্রতিষ্ঠা করা।
দর্শনে গ্রহণযোগ্যতা
হিন্দু দর্শনের বিভিন্ন দর্শন এই প্রমাণগুলির মধ্যে এক বা একাধিককে বৈধ জ্ঞানতত্ত্ব হিসাবে গ্রহণ করে।
বৈশেষিক দর্শন
জ্ঞানতাত্ত্বিকভাবে, বৈশেষিক দর্শন নিম্নলিখিতগুলিকে জ্ঞানের একমাত্র সঠিক মাধ্যম হিসাবে বিবেচনা করে:
সাংখ্য, যোগ, বিশিষ্টদ্বৈত বেদান্ত ও দ্বৈত বেদান্ত দর্শন
সাংখ্য, যোগ, ও বেদান্তের দুটি উপ-দর্শন, যথার্থ জ্ঞান লাভের জন্য প্রমাণের তিনটি উপায়কে গ্রহণ করা হয়েছে: এগুলি যোগ সূত্রের সূত্র ১.৭-এ গণনা করা হয়েছে। সূত্র ১.৬-তে প্রমাণের পদ্ধতিটিকে ৫টি শ্রেণীর বৃত্তি/মানসিক পরিবর্তনের মধ্যে আলাদা করা হয়েছে, যার মধ্যে রয়েছে নির্বিচার, মৌখিক বিভ্রম, ঘুম ও স্মৃতি।
ন্যায় দর্শন
ন্যায় দর্শনে যথার্থ জ্ঞান লাভের জন্য প্রমাণের চারটি  উপায়কে গ্রহণ করা হয়।
"প্রত্যক্ষানুমানোপমানশব্দাঃ প্রমাণানি।।"
অর্থাৎ, প্রত্যক্ষ, অনুমান, উপমান এবং শব্দ প্রমাণ।
প্রভাকর মীমাংসা দর্শন
প্রভাকরের সাথে যুক্ত হিন্দুধর্মের মীমাংসা দর্শন নিম্নলিখিত প্রমানগুলিকে যথাযথ বলে মনে করা হয়েছে:
অদ্বৈত বেদান্ত ও ভট্ট মীমাংসা দর্শন
অদ্বৈত বেদান্ত, ও কুমারীলা ভট্ট-এর সাথে যুক্ত মীমাংসা দর্শন, নিম্নলিখিত প্রমাণগুলি গ্রহণ করা হয়: অনুপলব্দি, আবভা (অ-উপলব্ধি, অ-অস্তিত্ব ব্যবহার করে জ্ঞানীয় প্রমাণ)
বৌদ্ধধর্ম
পদ্মকার অনুবাদ গ্রুপ (২০০৫: পৃষ্ঠা ৩৯০) টীকা করে যে: "কঠোরভাবে বলতে গেলে, প্রমাণ মানে "বৈধ জ্ঞান।" বৌদ্ধধর্ম অনুশীলনে, এটি ঐতিহ্যকে বোঝায়, মূলত দিগ্নাগ ও ধর্মকীর্তির সাথে যুক্ত, যুক্তিবিদ্যা ও জ্ঞানতত্ত্ব।"
বৌদ্ধধর্ম জ্ঞানের বৈধ উপায় হিসেবে শুধুমাত্র দুটি প্রমাণ গ্রহণ করে: প্রতিক্ষা ও অনুমান। রিনবোচায় যোগ করেছেন যে বৌদ্ধধর্ম শাস্ত্রকে তৃতীয় বৈধ প্রমান হিসাবে বিবেচনা করে, যেমন বুদ্ধ ও অন্যান্য "বৈধ মন" এবং "বৈধ ব্যক্তি" থেকে। বৈধ জ্ঞানের এই তৃতীয় উৎস হল বৌদ্ধ চিন্তাধারার উপলব্ধি ও অনুমান। বৈধ ধর্মগ্রন্থ, বৈধ মন ও বৈধ ব্যক্তিদেরকে বৌদ্ধধর্মে আভিসম্বাদিন হিসাবে বিবেচনা করা হয়। উপলব্ধি ও অনুমান ব্যতীত জ্ঞান ও জ্ঞানের উপায়গুলি বৌদ্ধধর্মে অবৈধ বলে বিবেচিত হয়।
বৌদ্ধধর্মে, প্রামাণের সবচেয়ে গুরুত্বপূর্ণ দুটি পণ্ডিত হলেন দিগ্নাগ ও ধর্মকীর্তি।
আয়তক্ষেত্র
thumb|right|৫ একক দীর্ঘ এবং ৪ একক প্রশস্ত আয়তক্ষেত্র আয়তক্ষেত্র হচ্ছে এমন চতুর্ভুজ যার বিপরীত বাহুগুলো সমান ও সমান্তরাল এবং অভ্যন্তরের চারটি কোণের প্রত্যেকেই এক সমকোণ।
এই সংজ্ঞা থেকে দেখা যায় আয়তের দুই জোড়া সমান্তরাল বাহু আছে, যার অর্থ আয়তক্ষেত্র একটি সামান্তরিক। বর্গক্ষেত্র একটি বিশেষ ধরনের আয়তক্ষেত্র যার চারটি বাহুর দৈর্ঘ্য সমান; এর অর্থ বর্গ একই সাথে আয়তক্ষেত্র ও রম্বস।
দুটি বিপরীত সমান্তরাল জোড়া বাহুর মধ্যে যেটি বেশি লম্বা তার দৈর্ঘ্যকে আয়তক্ষেত্রের দৈর্ঘ্য এবং খাটো বাহুকে আয়তক্ষেত্রের প্রস্থ বলা হয়। আয়তক্ষেত্রের ক্ষেত্রফল হচ্ছে দৈর্ঘ্য ও প্রস্থের গুণফল। সংকেতে প্রকাশ করলে A=lw। উদাহরণস্বরুপ ৫ একক দৈর্ঘ্য ও ৪ একক প্রস্থের কোন আয়তক্ষেত্রের ক্ষেত্রফল ২০ বর্গ একক: ।
লৌহ যুগ
লৌহ যুগের সময়কাল বিবেচনাধীন অঞ্চলের উপর নির্ভর করে। এই সময়কাল প্রত্নতাত্ত্বিক নিয়ম দ্বারা সংজ্ঞায়িত করা হয়। প্রাগৈতিহাসিক যুগের যে সময়কালে কোন এলাকার ধাতব অস্ত্র ও যন্ত্রপাতি মূলত লোহা দ্বারা তৈরি হত সেই সময়কালকে প্রত্নতত্ববিদ্যায় লৌহযুগ বলা হয়। লোহার ব্যবহার শুরুর সাথে সাথে মানবসমাজে কিছু পরিবর্তন দেখা যায়, যার মধ্যে কৃষিব্যবস্থা, ধর্মীয় বিশ্বাস এবং শিল্পকলা অন্যতম। প্রাচীন নিকট প্রাচ্যে খ্রিষ্টপূর্ব ১২ শতকে ব্রোঞ্জ যুগের পতনের পরিপ্রেক্ষিতে এই রূপান্তর ঘটেছিল। এই প্রযুক্তি শীঘ্রই সমগ্র ভূমধ্যসাগরীয় অববাহিকা অঞ্চলে এবং দক্ষিণ এশিয়ায় ছড়িয়ে পড়ে। মধ্য এশিয়া, পূর্ব ইউরোপ এবং মধ্য ইউরোপে এর বিস্তার কিছুটা বিলম্বিত হয়েছিল এবং উত্তর ইউরোপে এটি প্রায় খ্রিষ্টপূর্ব ৫০০ শতকের কাছাকাছি সময়ে পৌঁছেছে।
ইতিহাস লিখনধারা আবিষ্কৃত হওয়ার মাধ্যমে লৌহ যুগের সমাপ্তি হয়। প্রত্নতাত্ত্বিক রেকর্ডে লৌহ যুগের স্পষ্ট সমাপ্তি লক্ষ্য করা যায়নি। তবে প্রাচীন নিকট প্রাচ্যের জন্য ৫৫০ খ্রিস্টপূর্বাব্দে আচেমেনিড সাম্রাজ্যের প্রতিষ্ঠাকে ঐতিহ্যগতভাবে এখনও লৌহ যুগের সমাপ্তি ধরে নেওয়া হয়। এর পরবর্তী তারিখগুলি হিরোডোটাসের রেকর্ডের ভিত্তিতে ঐতিহাসিক হিসাবে বিবেচিত হয়। যদিও এর অনেক আগের (ব্রোঞ্জ যুগের) যথেষ্ট লিখিত রেকর্ড পরবর্তীতে পাওয়া গিয়েছে। মধ্য ও পশ্চিম ইউরোপে খ্রিস্টপূর্ব ১ম শতাব্দীর রোমান বিজয়গুলি লৌহ যুগের সমাপ্তির চিহ্ন হিসাবে কাজ করে। স্ক্যান্ডিনেভিয়ার জার্মানিক লৌহ যুগের সমাপ্তি নেওয়া হয় ৮০০ খ্রিস্টাব্দে ভাইকিং যুগের শুরুর সময়কে।
ভারতীয় উপমহাদেশে লৌহ যুগের সূচনা করা হয় লোহার কাজ করা ধূসর মাটির পাত্র সংস্কৃতি দিয়ে। সাম্প্রতিক অনুমান থেকে জানা যায় যে এটি খ্রিস্টপূর্ব ১৫ শতক থেকে খ্রিস্টপূর্ব ৩য় শতাব্দীতে অশোকের রাজত্ব পর্যন্ত বিস্তৃত। দক্ষিণ, পূর্ব এবং দক্ষিণ-পূর্ব এশিয়ার প্রত্নতত্ত্বে "লৌহ যুগ" শব্দটির ব্যবহার পশ্চিম ইউরেশিয়ার তুলনায় সাম্প্রতিক এবং কম ব্যবহৃত। চীনে লৌহকর্মের আগে লিখিত ইতিহাস শুরু হয়েছিল, তাই লৌহ যুগ তেমন ব্যবহৃত হয় না। সহিল (সুদান অঞ্চল) এবং সাহারা-নিম্ন আফ্রিকা ত্রি-যুগ ব্যবস্থার বাইরে, সেখানে কোন ব্রোঞ্জ যুগ নেই, তবে "লৌহ যুগ" শব্দটি কখনও কখনও লোহার কাজের অনুশীলনকারী প্রাথমিক সংস্কৃতির ক্ষেত্রে ব্যবহৃত হয়, যেমন নাইজেরিয়ার নক সংস্কৃতি।
ধারণার ইতিহাস
ইউরোপের প্রত্নতত্ত্বের জন্য ১৯শতকের প্রথমার্ধে এই তিন-যুগের ব্যবস্থা চালু করা হয়েছিল এবং ১৯ শতকের পরে প্রাচীন নিকট প্রাচ্যের প্রত্নতত্ত্বে প্রসারিত হয়েছিল। যুগের নামগুলো হেসিয়ডের লেখা পৌরাণিক "এইজেস অব ম্যান" থেকে গৃহীত। ক্রিশ্চিয়ান জার্গেনসেন থমসেন ১৮৩০ এর দশকে প্রত্নতাত্ত্বিক যুগ হিসাবে এটি প্রথম স্ক্যান্ডিনেভিয়ার জন্য চালু করেছিলেন। ১৮৬০-এর দশকে এটি সাধারণভাবে "মানবজাতির প্রাচীনতম ইতিহাস" এর একটি দরকারী বিভাগ হিসাবে গ্রহণ করা হয়েছিল এবং অ্যাসিরিওলজিতে প্রয়োগ করা শুরু হয়েছিল। প্রাচীন নিকট প্রাচ্যের প্রত্নতত্ত্বে এখন-প্রচলিত সময়কালের বিকাশ ১৯২০ থেকে ১৯৩০ এর দশকে বিকশিত হয়েছিল। লৌহ যুগের প্রযুক্তি লৌহঘটিত ধাতুবিদ্যা (লোহার কাজ) দ্বারা সরঞ্জাম এবং অস্ত্র উত্পাদন দ্বারা চিহ্নিত করা হয়, বিশেষ করে কার্বন ইস্পাত থেকে।thumb|222px| ডান কারলোয়ে ব্রচ, স্কটল্যান্ড thumb|222px|A replica Iron Age [[Thatching|thatched roof, Butser Ancient Farm, Hampshire, England]]
হাসনা বেগম
হাসনা বেগম (২৪ ফেব্রুয়ারি ১৯৩৫ - ১ ডিসেম্বর ২০২০) ছিলেন একজন বাংলাদেশি দার্শনিক ও নারীবাদী লেখক। ২০০০ সালের ডিসেম্বরে অবসর গ্রহণের পূর্বে তিনি ঢাকা বিশ্ববিদ্যালয়ে দর্শনের অধ্যাপক হিসেবে কর্মরত ছিলেন।
প্রারম্ভিক জীবন
হাসনা বেগম ১৯৩৫ সালের ২৪ ফেব্রুয়ারি ঢাকায় জন্মগ্রহণ করেন। তার পিতার নাম আব্দুল হাফিজ এবং মাতা রাবেয়া খাতুন। এই দম্পতির দুই কন্যার মধ্যে হাসনা জ্যেষ্ঠ সন্তান। মমতাজউদ্দিন আহমেদ ছিলেন হাসনা বেগমের মামা এবং তিনি মামার বাড়িতেই জন্মগ্রহণ করেন। হাসনা বেগম কলকাতাতে তার শিক্ষাজীবন শুরু করেন। পরবর্তীতে তার পরিবার পূর্ববঙ্গে চলে আসে। ১৯৪৯ সালে তিনি নুরইদ্দিন মুহাম্মদ সেলিমের সাথে বিবাহ বন্ধনে আবদ্ধ হন। পরের বছর তার প্রথম কন্যা জন্মগ্রহণ করেন। গর্ভাবস্থায় তিনি মাধ্যমিক পরীক্ষায় অংশগ্রহণ করেন এবং প্রথম বিভাগে উত্তীর্ণ হন। পরবর্তীতে তিনি একটি কিন্ডারগার্টেনে শিক্ষকতা শুরু করেন। পরে সেখান থেকে পদত্যাগ করে রাত্রিকালীন একটি কলেজে ভর্তি হন এবং উচ্চ মাধ্যমিক সম্পন্ন করেন।
হাসনা বেগম ঢাকা বিশ্ববিদ্যালয় থেকে ১৯৬৮ সালে দর্শনে স্নাতক ও ১৯৬৯ সালে স্নাতকোত্তর ডিগ্রি লাভ করেন। মোনাশ বিশ্ববিদ্যালয় থেকে তিনি অস্ট্রেলীয় দার্শনিক পিটার সিঙ্গারের তত্ত্বাবধানে নীতিদর্শন বিষয়ে ১৯৭৮ সালে পিএইচডি ডিগ্রি লাভ করেন। তিনি ছিলেন পিটার সিঙ্গারের প্রথম পিএইচডি শিক্ষার্থী। তার পিএইচডি অভিসন্দর্ভের শিরোনাম ছিল ম্যুরের নীতিবিদ্যা: তত্ত্ব ও প্রয়োগ।
কর্মজীবন
হাসনা বেগম ১৯৭২ সালে ঢাকা বিশ্ববিদ্যালয়ের একই বিভাগে শিক্ষক হিসেবে যোগদান করেন। ১৯৮০ সালে তিনি সহাকারী অধ্যাপক ও ১৯৮৮ সালে অধ্যাপক হন। তিনি ১৯৯১ থেকে ১৯৯৩ সাল পর্যন্ত ঢাকা বিশ্ববিদ্যালয়ের দর্শন বিভাগের সভাপতির দায়িত্ব পালন করেন। ২০০০ সালে তিনি ঢাকা বিশ্ববিদ্যালয় থেকে অবসর গ্রহণ করেন। ২০০৯ সালে তাকে বিশ্ববিদ্যালয়ের অনারারি অধ্যাপক হিসেবে নিয়োগ দেওয়া হয়। ২০১০ সালে তিনি বাংলাদেশ বিশ্ববিদ্যালয় মঞ্জুরী কমিশনের রোকেয়া চেয়ার নিয়োগ পান।
হাসনা বেগম বহুপ্রজ লেখক এবং দর্শনের কিছু চিরায়ত গ্রন্থের বাংলা অনুবাদও সম্পন্ন করেছেন। তিনি বায়োএথিকস নামক জার্নালের সম্পাদনা পরিষদের সদস্য ছিলেন এবং ১৯৯৭ থেকে ২০০৫ পর্যন্ত ইন্টারন্যাশনাল এসোসিয়েশন অব বায়োএথিকস-এর বোর্ড সদস্য ছিলেন। মৃত্যুর পূর্ব পর্যন্ত তিনি ইউবায়োস জার্নাল অব এশিয়ান অ্যান্ড ইন্টারন্যাশনাল বায়োএথিকস-এর সম্পাদনা পরিষদের সদস্য ছিলেন।
মৃত্যু
হাসনা বেগম ২০২০ সালের ১ ডিসেম্বর কোভিড-১৯-এ আক্রান্ত হয়ে মৃত্যুবরণ করেন। এরপূর্বে ২৭ নভেম্বর কোভিড উপসর্গ দেখা দিলে তাকে ঢাকার বাংলাদেশ স্পেশালাইজড হাসপাতালে ভর্তি করা হয়।
দেওয়ান বাজার ওয়ার্ড
দেওয়ান বাজার বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
দেওয়ান বাজার ওয়ার্ডের আয়তন ০.৪৪ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী দেওয়ান বাজার ওয়ার্ডের মোট জনসংখ্যা ৩২,৬৩৩ জন। এর মধ্যে পুরুষ ১৮,০৮২ জন এবং মহিলা ১৪,৫৫১ জন। মোট পরিবার ৬,৯৫৮টি।